Tirsdag var Nordjyllands Beredskab i aktion på Røde Møllevej hos REGAN Vest med både brandpumper og udrykningskøretøjer. Grunden til den massive bemanding skyldtes, at museet og personalet alle skulle trænes involverende i håndtering og samarbejde ved en reel og kritisk hændelse. Derfor udspillede man et scenarie inden den store åbningsdag, hvor en fiktiv brand begyndte i bunkerens centraltunnel. Se billeder fra aktionen her: Et kritisk scenarie Personalet skulle begynde indsatsplanen for evakuering af gæster og guider øjeblikkeligt, mens der også var indlagt både røgudvikling, lysudfald og tilskadekomne i øvelsen, som på autentisk vis komplicerede forløbet. - Alt gik dog fuldstændig efter drejebogen og både museets personale og beredskabets ansatte "bestod" til UG med kryds og vandslange, skriver REGAN Vest på sin Facebook . Løbende vil REGAN Vest og Nordjyllands Beredskab vedligeholde samarbejdet for at have de bedste vilkår for at kunne håndtere kritiske situationer på Koldkrigsmuseet REGAN Vest.

Opsummering:
Personalet skulle begynde indsatsplanen for evakuering af gæster og guider øjeblikkeligt.